El pacient en Tractament de Manteniment amb Metadona (TMM) que viatgi pel territori nacional pot portar les dosis necessàries per al viatge, facilitades pel centre de referència, amb un informe mèdic que acrediti que està seguint aquest tractament.
La quantitat màxima permesa és la corresponent a trenta dies de tractament, d'acord amb la dosi diària prescrita pel metge.
Es recomana que la quantitat sigui al més ajustada possible als dies previstos de viatge.
En el cas que no sigui aconsellable transportar la metadona, el pacient es pot incorporar temporalment a un programa de manteniment amb metadona del lloc de destinació.
El centre d'origen s'encarregarà de fer la derivació per tal d'assegurar-hi l'atenció al pacient.
Atès que no en tots el països està autoritzada la prescripció de metadona per a la dependència d'opiacis, i alguns ni tan sols en permeten la importació, viatjar pot constituir un problema per a una persona que està en tractament amb metadona (TMM).
Hi ha pacients en tractament amb metadona que desitgen traslladar-se a altres països per passar les seves vacances per motius de treball, o per altres raons.
Davant d'aquesta situació caben bàsicament dues possibilitats:
1.Que la persona se pensi traslladar-se a països de "l'Espai Schengen "(en general es tracta dels països membres de la Unió Europea.
2.Que es tracti de països que no són membres d'aquest "Espai Schengen".
El tractat de Schengen regula la circulació d'estupefaents entre els estats membres.
Els països que formen part de l'Espai Schengen són:
Les persones en TMM que es desplacin a un d'aquests estats poden portar les dosis necessàries per al viatge, amb tramitació prèvia del permís corresponent.
Es pot transportar la quantitat de substància suficient per continuar el tractament durant l'estada del pacient en el país de destinació per a una estada inferior o igual a trenta dies.
La tramitació del permís es sol·licita a l'Agència Espanyola de Medicaments i Productes Sanitaris (AEMPS).
Es recomana abans de realitzar el viatge, posar-se en contacte amb les Ambaixades o Consultat del lloc de destí.
En cas que el pacient necessiti tractament amb metadona més de trenta dies, se l'ha d'incloure en un TMM del lloc de destinació.
Aquest procediment l'ha de dur a terme el centre d'origen contactant directament amb el centre de destinació amb la següent informació:
Quan el pacient viatgi a un país que no estigui dins del tractat de Schengen, cal conèixer la situació particular del país de destinació, és a dir, si permet la importació de metadona i si hi efectuen TMM.
Si el país de destinació permet importar metadona i la durada del viatge és de trenta dies com a màxim, es sol·licita el permís a l'Agència Espanyola de Medicaments i Productes Sanitaris (AEMPS).
Llista de països no inclosos en el tractat de Schengen
Si l'estada del pacient al lloc de destinació és superior a trenta dies o el país té prohibida la importació de metadona però en canvi sí que fan TMM, s'ha d'incloure el pacient en un TMM al país de destinació.
La derivació l'ha de fer el centre d'origen contactant amb el centre de destinació, per tal de garantir la continuïtat en el tractament amb la següent informació:
Al web del Ministeri d'Afers Exteriors i de Cooperació trobareu la relació d'ambaixades i consultats d'Espanya a l'estranger.
A INDRO es pot consultar la situació dels diferents països que no formen part del tractat de Schengen, pel que fa a la importació de metadona i la realització del TMM.